**Z A K LJ U Č C I**

sa 15. sjednice Upravnog vijeća

održane 25.4.2022. s početkom u 17,30 u prostorijama centralnog vrtića , Perkovčeva 88/1, Samobor

NAZOČNE: Tatijana Lenart –predsjednica, predstavnik Osnivača

Mia Roščak – predstavnik Osnivača

Anamarija Hohla – predstavnik Osnivača

Maja Dadić Žeravica – predstavnik roditelja

Ksenija Štibohar – predstavnik Vrtića

Ostali nazočni: Josipa Milaković - ravnateljica

Milana Zorić-Šabić – tajnik

Tatijana Lenart, predsjednica Upravnog vijeća otvara sjednicu, pozdravlja nazočne, te predlaže dnevni red

**DNEVNI RED:**

1. Verifikacija zapisnika sa 14. sjednice Upravnog vijeća
2. Izvješće ravnateljice o radu vrtića i provođenju odluke UV između dvije sjednice
3. Radni odnosi – donošenje odluke po raspisanom natječaju za izbor

domara-ložača-vozača, 1 izvršitelj

1. Radni odnosi – donošenje odluke o raspisivanju natječaja za

odgojitelja na neodređeno puno radno vrijeme – 1 izvršitelj

1. Razmatranje ponuda za sistematske preglede radnika, te donošenje odluke o odabiru

najpovoljnije ponude

1. Razno – informacija o provedenom postupku za izbor najpovoljnije ponude za

osiguranje imovine DV Grigor Vitez – razne štete i odgovornost

Nakon što je dnevni red jednoglasno prihvaćen, prelazi se na rad po istom.

**Ad-1. Verifikacija zaspisnika sa 14. sjednice Upravnog vijeća**

Konstatira se da su sa Zapisnikom sa 14. sjednice upoznati članovi Upravnog vijeća, te budući nema primjedbi isti se verificiraju.

**Ad-2. Izvješće ravnateljice o radu vrtića i provođenju odluke UV između dvije sjednice**

Planirane aktivnosti pedagoškog rada odrađene su prema kalendaru za ožujak i travanj 2022. godine.

* 29.3. održano predavanje Bruno Šimleša,
* 7.4. Odgojiteljsko vijeće – odazvalo se 57 odgojitelja, na početku iznesene opće informacije o tekućim pitanjima (satnica, godišnji, investicije i sl.), predavanje kolegica odgojiteljica o pisanju ped. dokumentacije (članice Tima za kvalitetu) te pod zadnjom točkom povela se burna rasprava o djeci s TUR, odnosno, odgojitelji su jasno iznijeli potrebu za većom podrškom članova stručnog tima
* 5.4. EKO ODBOR – održan prvi sastanak, svi pozvani članovi pristali su na „kumstvo“ te smo već uspješno ostvarili suradnju s Komunalcem (strojno pranje terase, uvrštavanje u „gradski plan sadnje“ drveća na javnim površinama (oko vrtića – lipa), dovoz zemlje za Pavučnjak (popunjavanje „sača“ i sadnja trave) i Kovačićevu (vrt)
* E – upisi – vrlo izazovno razdoblje, najprije zbog postupka predaje zahtjeva od strane roditelja (7.-15.4.), a zatim u periodu evaluiranja zahtjeva (17.4.-2./3.5.) – sustav ima dosta nedostataka, neprestano javlja grešku, nemogućnost dostavljanja dokumentacije, puno nepotpunih zahtjeva...ukupno **589** zahtjeva (od toga 307 za naš vrtić, a slobodnih mjesta je 130)
* Sportski program – imamo zainteresirane roditelje koji bi premjestili djecu u sportsku grupu + 4-ero nove djece za upis....pripremamo skupni roditeljski sljedeći tjedan (program bi se odvijao u Antuntunu)
* Investicijski radovi – čekamo ponude za uređenje terasa (Antun i Grigor – tijekom ljeta), kabliranje za internet, a slijedi dogovor s 4Tel-om i čekamo njihovu ponudu.

**Ad-3. Radni odnosi – donošenje odluke po raspisanom natječaju za izbor domara-**

**ložača-vozača,**

Ravnateljica: Na natječaj za 1 domara-ložača-vozača na neodređeno puno radno vrijeme pristiglo je osam molbi. Niti jedan kandidat nema položen stručni ispit za ložača centralnog grijanja. Tri kandidata koja ispunjavaju sve ostale uvjete tražene u natječaju pozvana su na razgovor. Ravnateljica predlaže da se sklopi ugovor o radu na neodređeno puno radno vrijeme sa I. L.

Jednoglasno je donesen

**Z a k lj u č a k**

**Donosi se odluka o izboru domara-ložača-vozača na neodređeno puno radno vrijeme**

**I. L.**

**Shodno Pravilniku o unutarnjem ustrojstvu i načinu rada, u ugovoru o radu utvrdit će se probni rok od 180 dana, te rok za polaganje ispita za ložača centralnog grijanja pri Društvu energetičara Hrvatske.**

**Ad-4. Radni odnosi – donošenje odluke o raspisivanju natječaja za odgojitelja na**

**neodređeno, puno radno vrijeme.**

Tajnica: Josipa Milaković je temeljem prijedloga Upravnog vijeća i odlukom Gradskog vijeća imenovana na dužnost ravnateljice DV Grigor Vitez, na mandat od 4 godine. Za upražnjeno mjesto odgojitelja na neodređeno, puno radno vrijeme potrebno je raspisati natječaj.

Jednoglasdno se donosi

**Z a k lj u č a k**

**Raspisuje se natječaj za odgojitelja na neodređeno puno radno vrijeme, 1 izvršitelj.**

Natječaj će se objaviti na mrežnim stranicama i oglasnim pločama Hrvatskog zavoda za zapošljavanje i Dječjeg vrtića GRIGOR VITEZ Samobor.

**Ad-5.** **Razmatranje ponuda za sistematske preglede radnika, te donošenje odluke o**

**odabiru najpovoljnije ponude**

Kako su u Financijskom planu za 2022.godinu planirana sredstva za provođenje sistematskih pregleda, proveden je postupak prikupljanja ponuda poliklinika koje vrše takvu uslugu.

Zaprimili smo dvije ponude: Poliklinika za medicinsku mikrobiologiju s parazitologijom, ginekologiju, internu medicinu, urologiju i medicinu rada „Dr Zora Profozić“ iz Zagreba i Poliklinike Medirad iz Zagreba. Poliklinika Tušin iz Samobora nam nije dostavila svoju ponudu. Ponuda Poliklinike „Dr Zora Profozić“ je najpovoljnija i za 500,00 kn nudi veliki broj pretraga, te shodno tome ravnateljica predlaže da se prihvati njihova ponuda.

Jednoglasno se donosi

**Z a k lj u č a k**

**Odabire se ponuda Poliklinike za medicinsku mikrobiologiju s parazitologijom, ginekologiju, internu medicinu, urologiju i medicinu rada „Dr Zora Profozić“ iz Zagreba (u privitku). Cijena sistematskog pregleda po radniku iznosi 500,00 kn. Shodno osiguranim sredstvima, tijekom 2022. godine prvih 40 – 60 radnika obavit će sistematski pregled, a 2023. godine preostali radnici.**

**Ad-6. Informacija o provedenom postupku za izbor najpovoljnije ponude za osiguranje imovine DV Grigor Vitez – razne štete i odgovornost – donošenje odluke o izboru najpovoljnije ponude**

Nakon analize dobivenih ponuda osiguravajućih kuća (tablica s podacima u privitku), ravnateljica predlaže da se kao najpovoljnija izabere ponuda osiguravatelja Wiener osiguranja, za osiguranje imovine svih objekata, radnika i osiguranje od odgovornosti za DV Grigor Vitez iz Samobora.

Jednoglasno se donosi

**Z a k lj u č a k**

**Sa Wiener osiguranjem, kao odabranim osiguravateljem sklopiti će se police za osiguranje imovine svih objekata (požar, puknuće cijevi, lom stakla, provalna krađa...), radnika i osiguranje od odgovornosti za DV Grigor Vitez iz Samobora, te se daje suglasnost ravnateljici za potpisivanje istih.**

Završeno u 19,10 sati

Zapisnik vodila

Milana Zorić-Šabić

Predsjednica Upravnog vijeća

Tatijana Lenart

Samobor, 26.4.2022.

KLASA: 601-05/22-01/5

URBROJ: 238-27-71/02-22-1